Razie a autorităţilor italiene în care sunt vizați 142 de mafioţi calabrezi din ‘Ndrangheta
Autorităţile italiene au efectuat marţi o razie împotriva organizaţiei infracţionale calabreze ‘Ndrangheta; operaţiunea a vizat 142 de suspecţi, în special din clanurile mafiote istorice din Cosenza, implicate în traficul de droguri, transmite AFP, conform Agerpres.
Dintre cei urmăriţi, 109 au fost arestaţi preventiv, pentru 20 s-a impus arestul la domiciliu, iar pentru 13 s-au luat alte măsuri restrictive.
Acuzaţiile împotriva lor sunt legate de asociere de tip mafiot în vederea comiterii de infracţiuni, trafic de droguri şi alte fapte incriminate penal, arată un comunicat al poliţiei.
Razia a fost efectuată în zorii zilei de carabinieri, poliţişti şi agenţi specializaţi în infracţiunile economice, sub conducerea parchetului antimafia din Catanzaro.
Alături de membri ai clanurilor istorice Lanzino-Patitucci şi Zingari din Cosenza (oraş din sudul Calabriei) a fost reţinut şi un ofiţer al Guardia di Finanza (Garda Financiară, instituţie care în Italia are atribuţii de poliţie economică şi de frontieră – n. red.).
Procurorul Vincenzo Capomolla din Catanzaro a declarat presei că grupările mafiote „sufocau” firmele din Cosenza prin extorcare de bani, chiar dacă principala activitate a infractorilor era traficul de droguri, în care erau implicaţi inclusiv minori.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank